CELEX: 32021D1138
Language: et
Date: 2021-07-07 00:00:00
Title: Komisjoni rakendusotsus (EL) 2021/1138, 7. juuli 2021, millega kiidetakse heaks nõukogu määruse (EÜ) nr 1224/2009 kohaselt koostatud riiklikud kavad ja nende muudatused, mille Bulgaaria ja Rumeenia on esitanud oma kontrollisüsteemi rakendamiseks (teatavaks tehtud numbri C(2021) 5158 all) (Ainult bulgaaria- ja rumeeniakeelne tekst on autentsed)

12.7.2021   
               
               
                  ET
               
               
                  Euroopa Liidu Teataja
               
               
                  L 246/6
               
            
         KOMISJONI RAKENDUSOTSUS (EL) 2021/1138,
         7. juuli 2021,
         millega kiidetakse heaks nõukogu määruse (EÜ) nr 1224/2009 kohaselt koostatud riiklikud kavad ja nende muudatused, mille Bulgaaria ja Rumeenia on esitanud oma kontrollisüsteemi rakendamiseks
         
            
               (teatavaks tehtud numbri C(2021) 5158 all)
            
         
         (Ainult bulgaaria- ja rumeeniakeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 109 lõiget 8,
         võttes arvesse, et Bulgaaria ja Rumeenia on esitanud kontrollisüsteemide rakendamiseks koostatud riiklikud kavad,
         ning arvestades järgmist:
         
                     (1)
                  
                  
                     Vastavalt määruse (EÜ) nr 1224/2009 artikli 109 lõikele 8 peavad liikmesriigid kehtestama kõnealuse määruse kohaselt kogutud andmete kontrollisüsteemi rakendamiseks riiklikud kavad, mis võimaldavad neil seada kontrolli ja ristkontrolli prioriteete ning võtta seejärel vasturääkivuste korral riskijuhtimisel põhinevaid järelmeetmeid. Nende kavade muudatused tuleb esitada komisjonile heakskiitmiseks.
                  
               
                     (2)
                  
                  
                     Bulgaaria esitas 28. oktoobril 2020 komisjonile heakskiitmiseks muudatused oma kehtivas riiklikus kavas, mis oli heaks kiidetud komisjoni rakendusmäärusega 2013/82/EL (2). Need muudatused vastavad määruse (EÜ) nr 1224/2009 artiklis 109 ja komisjoni rakendusmääruse (EL) nr 404/2011 (3) artiklites 143–145 sätestatud nõuetele. Seepärast tuleks need muudatused heaks kiita.
                  
               
                     (3)
                  
                  
                     Rumeenia esitas oma riikliku kava komisjonile heakskiitmiseks 9. detsembril 2020. See kava vastab määruse (EÜ) nr 1224/2009 artiklis 109 ja rakendusmääruse (EL) nr 404/2011 artiklites 143–145 sätestatud nõuetele. Seepärast tuleks kõnealune kava heaks kiita.
                  
               
                     (4)
                  
                  
                     Käesolev otsus on heakskiitev otsus määruse (EÜ) nr 1224/2009 artikli 109 lõike 8 tähenduses.
                  
               
                     (5)
                  
                  
                     Komisjon jälgib riiklike kavade kohaldamist, nende tõhusat toimimist ja kava suutlikkust tagada, et määruse (EÜ) nr 1224/2009 artikli 33 kohaselt komisjonile esitatud andmed oleksid terviklikud, õiged ja esitatud õigusaktis ettenähtud tähtaegade jooksul. Kui komisjoni leiab määruse (EÜ) nr 1224/2009 X jaotise kohaselt tehtud kontrolli, inspekteerimise ja auditeerimise tulemuste põhjal, et riiklikes kontrollikavades on vaja teha muudatusi, peaksid liikmesriigid oma kava vastavalt muutma,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kiidetakse heaks Bulgaaria poolt 28. oktoobril 2020 esitatud muudatused riiklikus kavas, mis on koostatud vastavalt määruse (EÜ) nr 1224/2009 artikli 109 lõikele 8 kontrollisüsteemi rakendamiseks.
         
         
            Artikkel 2
            Kiidetakse heaks Rumeenia poolt 9. detsembril 2020 esitatud riiklik kava, mis on koostatud vastavalt määruse (EÜ) nr 1224/2009 artikli 109 lõikele 8 kontrollisüsteemi rakendamiseks.
         
         
            Artikkel 3
            Kui komisjon leiab määruse (EÜ) nr 1224/2009 X jaotise kohaselt tehtud kontrolli, inspekteerimise ja auditeerimise tulemuste põhjal, et artiklites 1 ja 2 heakskiidetud kontrollikavad ei taga määruse (EÜ) nr 1224/2009 artiklis 109 sätestatud kohustuste tõhusat täitmist liikmesriikide poolt, võib ta pärast asjaomase liikmesriigiga konsulteerimist nõuda asjaomase kava muutmist. Liikmesriigid peavad oma kontrollikava selle nõudmise põhjal muutma.
         
         
            Artikkel 4
            Käesolev otsus on adresseeritud Bulgaaria Vabariigile ja Rumeeniale.
         
         
            Brüssel, 7. juuli 2021
            
               
                  Komisjoni nimel
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 343, 22.12.2009, lk 1.
         
            (2)  Komisjoni 13. veebruari 2013 rakendusotsus 2013/82/EL, millega komisjon kiidab heaks nõukogu määruse (EÜ) nr 1224/2009 artikli 109 lõike 8 kohased riiklikud kavad kontrollisüsteemi rakendamiseks (ELT L 44, 15.2.2013, lk 18).
         
            (3)  Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).